Meer trane as triomfe vir SA hokkiespanne in Londen-Spele | Rapport
Meer trane as triomfe vir SA hokkiespanne in Londen-Spele
JANUARIE:Die nasionale mans-hokkiespan maak geskiedenis toe hy Indië in Nieu-Delhi vir die eerste keer sedert 2004 klop. Die Proteas verloor egter steeds uiteindelik die reeks met 1-3.Die land se vroue wen ’n toetsreeks teen Spanje in Randburg met 2-1. FEBRUARIE:Die vroue-span wen ’n drienasiesreeks teen Ierland en België en vertrek na Indië om in ’n Olimpiese kwalifiseringstoernooi te gaan speel. Hulle wen dié toernooi en kwalifiseer vir die Olimpiese Spele. Hulle klop Pole en die Oekraïene en speel gelykop teen Italië. Hulle klop Indië 3-1 in die eindstryd. Die nasionale mans wen hul eerste toets teen Brittanje in Kaapstad met 5-3, maar verloor die tweede met 1-3. Die derde toets eindig toe gelykop. MEI:Die nasionale manspan verseker dat hulle ook na die Olimpiese Spele sal reis deur ’n kwalifiseringstoernooi in Japan te wen. Hulle klop Japan met 2-1 in die eindstryd. JUNIE: Die Protea-vroue eindig vierde in die Londenbeker-toernooi. Duitsland klop hulle in die bronsmedalje-stryd maklik met 6-2. JULIE:Die SA vroue se Olimpiese veldtog skop rampspoedig af toe hulle met 7-1 deur Argentinië verneder word.? ?Die mans verloor hul eerste wedstryd teen Australië met ’n yslike 0-6. ?Die vroue eindig tiende op die Spele, ná hulle hul laaste wedstryd teen Japan in ekstra tyd met 1-2 verloor. Die mans eindig elfde. Hulle verslaan Indië met 3-2 in die uitspeelwedstryd. Suid-Gauteng se vroue-hokkiespan wen die nasionale interprovinsiale toernooi ná hulle die WP in die eindstryd met 3-0 troef. SEPTEMBER: Suid-Gauteng se manspan klop die Suid-Afrikaanse o.21-span maklik met 4-1 in die eindstryd van die SA kampioenskappe. OKTOBER:Die vroue-span eindig sesde in die Kampioene-uitdaagtoernooi in Ierland, ná nederlae teen onderskeidelik Ierland, Amerika, Indië, Australië en België. share:
SandtonDAV Professional Placement GroupR250 000 - R320 000 Per Year
West RandR 4 U RecruitersR12 000 - R16 000 Per Month